วันพุธที่ 5 พฤษภาคม 2564
ครม.ขยายเวลาบังคับใช้ พ.ร.บ.คุ้มครองข้อมูลส่วนบุคคลอีก 1 ปี
ครม.ขยายเวลาบังคับใช้ พ.ร.บ.คุ้มครองข้อมูลส่วนบุคคลอีก 1 ปี
คณะรัฐมนตรี(ครม.)เห็นชอบตามกระทรวงดิจิทัลฯขยายเวลาบังคับใช้พ.ร.บ.คุ้มครองข้อมูลส่วนบุคคลอีก1ปีหวังลดผลกระทบทุกกลุ่มที่เกี่ยวข้องทั้งหน่วยงานรัฐธุรกิจทุกขนาดและประชาชนในสถานการณ์แพร่ระบาดของโควิด-19
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าที่ประชุมคณะรัฐมนตรี(ครม.)วันนี้(5พ.ค.64)มีมติเห็นชอบในหลักการ(ร่าง)พระราชกฤษฎีกากำหนดหน่วยงานและกิจการที่ผู้ควบคุมข้อมูลส่วนบุคคลไม่อยู่ภายใต้บังคับแห่งพ.ร.บ.คุ้มครองข้อมูลส่วนบุคคลพ.ศ.2562 (ฉบับที่..)พ.ศ. ....เพื่อแก้ไขเพิ่มเติมพระราชกฤษฎีกาฯพ.ศ. 2563ในส่วนที่กำหนดระยะเวลาใช้บังคับทำให้พ.ร.บ.คุ้มครองข้อมูลส่วนบุคคลฯจะมีผลใช้บังคับในวันที่1มิถุนายน2565
ทั้งนี้พ.ร.บ.คุ้มครองข้อมูลส่วนบุคคลพ.ศ. 2562เป็นกฎหมายกลางที่กำหนดหลักเกณฑ์กลไกหรือมาตรการกำกับดูแลเกี่ยวกับการให้ความคุ้มครองข้อมูลส่วนบุคคลเพื่อให้การคุ้มครองข้อมูลส่วนบุคคลมีประสิทธิภาพสร้างความเป็นไปตามมาตรฐานสากลและมีมาตรการเยียวยาเจ้าของข้อมูลส่วนบุคคลจากการถูกละเมิดอย่างเหมาะสมแต่จากสถานการณ์การแพร่ระบาดของโควิด-19ที่ยังคงมีอยู่อย่างต่อเนื่องและรุนแรงยิ่งขึ้นส่งผลกระทบต่อเศรษฐกิจและสังคมโดยรวมเป็นอย่างมาก
ดังนั้นหากกฎหมายว่าด้วยการคุ้มครองข้อมูลส่วนบุคคลมีผลบังคับใช้ทั้งฉบับจะทำให้หน่วยงานภาครัฐและภาคเอกชนตั้งแต่ธุรกิจขนาดใหญ่-เล็กรวมทั้งประชาชนทั่วไปถ้ามีการเก็บรวบรวมใช้หรือเปิดเผยข้อมูลส่วนบุคคลต้องดำเนินการตามหลักเกณฑ์วิธีการและเงื่อนไขในพระราชบัญญัติคุ้มครองข้อมูลส่วนบุคคลพ.ศ. 2562ซึ่งมีรายละเอียดมากและซับซ้อนและต้องใช้เทคโนโลยีขั้นสูงเพื่อให้การคุ้มครองข้อมูลส่วนบุคคลเป็นไปอย่างมีประสิทธิภาพรวมทั้งมีการกำหนดโทษปรับทางปกครองความรับผิดทางแพ่งและทางอาญาด้วยโดยในสถานการณ์โควิด-19จะเป็นการเพิ่มภาระและความยากลำบากให้กับทุกกลุ่มที่อยู่ภายใต้การบังคับใช้ของกฎหมายฉบับนี้
“ที่ผ่านมาภาคธุรกิจประกอบด้วยสภาอุตสาหกรรมแห่งประเทศไทยสภาหอการค้าแห่งประเทศไทยและกลุ่มสมาคมด้านการท่องเที่ยวได้ร่วมกันขอให้รัฐบาลบรรเทาผลกระทบที่จะเกิดขึ้นจากความไม่พร้อมในการปฏิบัติตามรายละเอียดของกฎหมายฉบับนี้ดีอีเอสจึงได้นำเสนอเข้าสู่การพิจารณาของครม.และได้รับความเห็นชอบให้ขยายเวลาบังคับใช้พ.ร.บ.คุ้มครองข้อมูลส่วนบุคคลฯไปอีก1ปี”นายชัยวุฒิกล่าว
โดยพ.ร.ฎ.กำหนดหน่วยงานและกิจการที่ผู้ควบคุมข้อมูลส่วนบุคคลไม่อยู่ภายใต้บังคับแห่งพระราชบัญญัติคุ้มครองข้อมูลส่วนบุคคลพ.ศ. 2562พ.ศ. 2563ซึ่งมีผลให้ยกเว้นการบังคับใช้กฎหมายบางหมวดกับกิจการ22ประเภทไปจนถึง31พฤษภาคม2564จะขยายเวลาบังคับใช้ไปเป็นปี2565
อย่างไรก็ตามในระหว่างนี้ผู้ควบคุมข้อมูลส่วนบุคคลยังคงต้องปฏิบัติตามมาตรฐานรักษาความมั่นคงปลอดภัยของข้อมูลส่วนบุคคลที่กระทรวงดิจิทัลฯประกาศกำหนดโดยต้องจัดให้มีมาตรการเรื่องการเข้าถึงและการควบคุมการใช้งานข้อมูลส่วนบุคคล(Access Control)และแจ้งมาตรการดังกล่าวพร้อมสร้างความตระหนักถึงความสำคัญของการคุ้มครองข้อมูลส่วนบุคคลให้แก่บุคลากรและผู้เกี่ยวข้องทราบเพื่อให้ปฏิบัติตามโดยเคร่งครัด
ทั้งนี้ดีอีเอสได้จัดทำร่างกฎหมายลำดับรองและร่างแผนแม่บทการส่งเสริมการคุ้มครองข้อมูลส่วนบุคคลซึ่งผ่านการรับฟังความเห็นสาธารณะไว้แล้วรวมทั้งอยู่ระหว่างการจัดทำแนวปฏิบัติในการคุ้มครองข้อมูลส่วนบุคคลสำหรับ7ด้านได้แก่ด้านการท่องเที่ยวด้านสาธารณสุขด้านการศึกษาด้านค้าปลีกและค้าออนไลน์ด้านการคมนาคมและขนส่งด้านอสังหาริมทรัพย์และด้านภารกิจของหน่วยงานรัฐ
นอกจากนี้ยังมีแผนงานเตรียมความพร้อมและสร้างความเข้าใจเรื่องการคุ้มครองบุคคลให้ผู้ประกอบการทุกประเภทกิจการและทุกขนาดโดยเฉพาะขนาดกลางและขนาดย่อม(เอสเอ็มอี)เพื่อให้ทุกภาคส่วนสามารถเก็บรวบรวมและใช้ข้อมูลส่วนบุคคลได้อย่างถูกต้องตามกฎหมายสอดคล้องกับมาตรฐานสากลและเกิดความเชื่อมั่นในการนำเทคโนโลยีดิจิทัลมาใช้พัฒนานวัตกรรมได้อย่างเหมาะสม
**********